Birzgales luterāņu baznīca
Birzgales evaņģēliski luteriskā baznīca bija Latvijas Evaņģēliski luteriskās baznīcas dievnams, kas atradās Ogres novada Birzgales pagasta Birzgalē. Nojaukta 1965. gadā. Livonijas ordeņa laikā Kalnamuižā uz pilskalna tika uzbūvēts klosteris.[nepieciešama atsauce] Baznīca tika uzcelta 1567. gadā un iekārtota macītājmuža. Izveidojās Lindes—Bērzgales evaņģēliski luteriskā draudze. No 1730. līdz 1740. gadam tika uzcelta jauna baznīca, kurai 1775. gadā uzcēla torni. No 1744. līdz 1752. gadam par draudzes mācītāju strādāja Vecais Stenders. 1888. gadā baznīcu pārbūvēja, iebūvēja tajā Augusta Martina ērģeles un iegādājās vācu gleznotāja Junkera altārgleznu "Kristus pie krusta". 1965. gadā baznīcu nojauca, tās vietā uzcēla ciema padomes ēku. 1990. gadā Birzgales evaņģēliski luteriskā draudze savu darbību atjaunoja. Ciema padomes ēkā tika iesvētīta draudzes kapela, kuru kopš 1994. gada izmanto arī katoļu draudze.